স্টিফেন ফ্লেমিংকে ছাড়িয়ে গেলেন টেইলর
নিউজিল্যান্ডের অন্যতম সফল ব্যাটসম্যান এবং সফল অধিনায়ক ছিলেন স্টিফেন ফ্লেমিং। দেশের হয়ে টেস্ট এবং ওয়ানডে ক্রিকেটে সর্বাধিক ম্যাচে নেতৃত্ব দেয়ার পাশাপাশি ব্যাট হাতেও সর্বাধিক রান সংগ্রহ করেন এই বাঁহাতি। 







দেশের হয়ে ওয়ানডে ক্রিকেটে ২৭৯ ম্যাচে ৮ সেঞ্চুরি এবং ৪৯টি ফিফটির সাহায্যে ৮ হাজার ৯ রান সংগ্রহ করে অবসরে যান ফ্লেমিং। ২০০৭ সালে ক্রিকেট থেকে অবসরে যাওয়া এই কিংবদন্তির রেকর্ড ভেঙে দিলেন রস টেইলর। 




বুধবার ডানেডিনে বাংলাদেশ দলের বিপক্ষে তৃতীয় ওয়ানডেতে ৬৯ রানের ইনিংস খেলার মধ্য দিয়ে ফ্লেমিংকে ছাড়িয়ে যান টেইলর। ২১৮ ওয়ানডেতে ২০টি সেঞ্চুরি এবং ৪৭টি ফিফটির সাহায্যে টেইলরের সংগ্রহ ৮ হাজার ২৬ রান। 
টেস্ট ক্রিকেটে ১১১ ম্যাচে ৯টি সেঞ্চুরিতে ৭ হাজার ১৭২ রান সংগ্রহ করেন ফ্লেমিং। ইতিমধ্যে ৯০টি টেস্ট খেলে ১৭টি সেঞ্চুরির সাহায্যে ৬ হাজার ৫২৩ রান করেছেন টেইলর। ফ্লেমিংকে ছাড়িয়ে যেতে টেইলরের প্রয়োজন আর মাত্র ৬৪৯ রান।

নিউজিল্যান্ডের অন্যতম সফল ব্যাটসম্যান এবং সফল অধিনায়ক ছিলেন স্টিফেন ফ্লেমিং। দেশেরহয়ে টেস্ট এবং ওয়ানডে ক্রিকেটে সর্বাধিক ম্যাচে নেতৃত্ব দেয়ার পাশাপাশি ব্যাট হাতেও সর্বাধিক রান সংগ্রহ করেন এই বাঁহাতি।